% !TEX root = ../thesis.tex

\chaptermark{Úvod}
\phantomsection
\addcontentsline{toc}{chapter}{Úvod}

\chapter*{Úvod}
Náhodné čísla sú nevyhnutnou súčasťou každodenného použitia počítača. Ich~využitie pri práci operačného systému je rozsiahle a prebieha takmer neustále. Podieľajú sa pri zabezpečení sieťovej, a aj počítačovej ochrany pri používaní zariadení. Poskytujú teda ochranu pred možnými útokmi, prostredníctvom ich~využitia v rôznych kryptografických algoritmoch. Kvalita náhodných dát, vygenerovaných počítačom, teda odzrkadľuje bezpečnosť zvolenej platformy, ktorá je poskytnutá používateľovi.    

Cieľom tejto práce je definovať a klasifikovať prostriedky na~tvorbu náhodne vygenerovaných čísel. Následne opisom špecifikujeme vývoj kryptografických rozhraní od svojho vzniku až po súčasnosť operačného systému Windows. Vysvetlíme princípy testovania kvality náhodných čísel. Špecifikujeme možnosti vytvárania týchto dát v uvedenom prostredí. Pomocou rozhraní a~knižničných funkcií vykonáme experimenty. Charakterizujeme zvolené metódy merania a testovania. V opise uvedieme aj možné chyby, ktoré ovplyvnili pokusy. Experimenty spojené s časovým testovaním sú vykonané na troch rôznych počítačových konfiguráciách, s rovnakým operačným systémom (Windows 10). Dôvodom použitia viacerých zariadení je kvalitnejšia interpretácia výsledkov. Ďalším krokom je generovanie náhodných dát pomocou vybraných rozhraní. Následné takto vzniknuté údaje otestujeme štatistickými testami. Na základe výstupov štatistického testovanie zistíme kvalitu našich dát. Súčasťou práce je aj overenie bezpečnostného problému v prostredí virtuálneho stroja s operačným systémom Windows. Špecifikáciu rizika vykonáme prostredníctvom opisu a experimentu. Cieľom je praktické overenie aktuálnosti bezpečnostnej chyby v operačnom systéme Windows 10, ktorá vzniká pri generovaní náhodných čísel tesne po obnovení snímky obrazu systému.

Vyhodnotenie výsledkov, ktoré je získané vyššie uvedenými metódami, je obsahom samostatnej kapitoly tejto práce. Opísaná metodika je uskutočnená na~celosvetovo najpoužívanejšom operačnom systéme spoločnosti Microsoft – Windows 10, v~64-bitovej verzii. Pri tvorbe programov je použitý programovací jazyk C so 64-bitovým GCC prekladačom.




